Vrbanus Episcopus seruus seruorum Dei, vniuersæ Congregationi Monasterij S. Dionysij quod situm est inter flumen Igunæ castrumque Nogenti, salutem  apostolicam benedictionem. Sicut irrationabilia poscentibus negari debet assensus, sic iusta petentium votis benigna debemus assentione concurrere. Idcirco dilecti filij nostri Gauffridi Comitis de Mauritania,  eius coniugis Beatricis deuotioni duximus annuendū. Is siquidem Comes B. Dionysij Martyris Monasterium in Carnotensi parrochia inter Igunæ fluuium  castrum Nogenti ab auo suo Gauffrido fundatum:  a patre suo Rotroco ex parte ædificatum, sua tandem instantia consummauit, consummatum,  rebus suis donatum, annuentibus venerabilibus viris Richerio Senonensi Archiepiscopo,  Gaufrido Carnotensi Episcopo, collaudantibus  subscribentibus tam vxore eius supra nominata Beatrice, quam filio Rotroco, sanctis Apostolis Petri  Paulo  Cluniacensi Cœnobio sub reuerendissimi confratris nostri Hugonis Abbatis præsentia obtulit. Quam oblationem nostra postulauerunt auctoritate firmari. Nos igitur tam præfatum beati Dionysij Monasterium, quam omnia ad id pertinentia, sub iure  dispositione Cluniacensium fratrum perpetuo permanere sancimus. Præcipientes,  sub districtione anathematis interdicentes, ne quis vnquam eundem locum a Cluniacensis Cœnobij vnitate subtrahat. Apostolica etiam auctoritate statuimus, vt quæcumque dona, quascumque possessiones præfati Comites, vel alij quilibet fideles de suo iure eidem Monasterio contulerunt, sub Apostolicæ sedis tutela integra semper  illibata permaneant. Vicus scilicet supra memoratæ adiacens Ecclesiæ cum decem prati agripennis,  tota in circuitu Ecclesiæ terra vsque ad Roduam fluuium,  super ipsum duo molendina. Terra Burchardi cum broilo. Terra de Belseria, de Asconis villa. Ecclesia S. Hilarij cum decimis  appendiciis suis omnibus. Ecclesia S. Leobini de Flaciaco, S. Leobini de Bracle, S. Hilarij de Bebanisuilla, S. Albini de Coldreciolo, S. Mariæ de Margone, S. Petri de Bruyeria, S. Martini de Berduys. Ecclesiæ S. Ioannis de Mauritania, S. Macuti,  S. Germani. Ecclesia S. Albini de Campo rotundo cum tota Nigellæ terra  appendiciis suis omnibus super Eram fluuiolum. In loco qui dicitur Viuariis terra omnis culta  inculta, exquisita  inquirenda, cum pratis, syluis,  seruorum rebus, ibique,  in Comitatu Mauritaniæ morantium. In Cenomanensi Episcopatu Ecclesia S. Petri de Cetone, saltus consuetudinarij tam ad vsus Ecclesiæ, quam ad vsus Monachorum,  hominum suorum, præter saltum Perticuli. In omnibus saltibus pascua porcorum Monasterij gratis. In loco qui dicitur Oratorius, terra vnius aratri. In Morisim villa vnius aratri terra. In fracta valle decem Agripenni vineæ, molendinum de Ruitaria. Terra de Bremuncurte, Terra Bonnaci cum mediatoriis earum. Piscaria in logniæ fluuio a vado Belliuilaris vsque ad aquā, quæ dicitur Edera, medietas Bebanisuillæ,  sylua quæ dicitur Ostenganis. Decima telonei Mauritaniæ castri. Telonei quoque decima Nogenti castri. Decima etiam Pasnadij siluæ, quæ nominatur Resno. Item Ecclesia S. Stephani,  S. Ioannis in Nogenti castro. S. Hilarius, S. Ioannes, S. Stephanus, S. Maria in castro Noiomi. S. Martinus de Magone, S. Albinus de campo rotundo, S. Albinus de Codricello, S. Maria Magdalene de Ferraria, S. Hilarius de Belenuilla. S. Ioannes de Petrafixa, S. Petrus de Aponuiller, S. Anastasius de Ronuiller, S. Saluator de campo rotundo, S. Petrus de Boscnilete, S. Martin9 de Vnuerre, S. Leobinus de Flacci, Ecclesia Oratorij cum appendiciis  decimis omnibus. Hæc habentur in Episcopatu Carnotensi. In Cenomanensi Episcopatu Ecclesiam S. Petri de Cetone, Ecclesiam S. Vlfacij, S. Petrus de Mauuis, S. Preiectus de Vileris, S. Hilarius qui est iuxta sanctam Ceronnam. S. Maria de Bure, S. Martinus de Loiseel, S. Germanus de Loisilz, S. Maria, S. Ioannes, S. Macutus de Mauritania, S. Audoenus de Tesual. S. Geruasius de Feris, S. Audoenus de Verreriis, S. Martinus de Beloto, S. Martinus de Berzijs, S. Martinus de lamagiis, S. Petrus de Brueria. Pręterea quæcūq. vestrum Cœnobium hodie iuste possidet, siue in futurum iuste canoniceque poterit adipisci, firma vobis, vestrisque successoribus  illibata permaneant. Decernimus ergo vt nulli omnino hominū liceat idem Cœnobium temere perturbare, aut eius possessiones auferre, vel ablatas retinere, minuere, vel temerariis vexationibus fatigare, sed omnia integra conseruentur eorum, pro quorum sustentatione ac gubernatione concessa sunt vsibus omnimodis profutura, salua canonica Carnotensis Episcopi reuerentia. Si qua sane in futurum Ecclesiastica secularisve persona huius decreti paginam sciens contra eam temere venire tentauerit, secundo tertiove commonita si non satisfactione congrua emendauerit, potestatis honorisque sui dignitate careat, reamque se diuino iudicio existere de perpetrata iniquitate cognoscat:  a sacratissimo corpore ac sanguine Dei ac Domini Redemptoris nostri Iesu Christi aliena fiat, atque in extremo examine districtæ vltioni subiaceat. Cunctis autem eidem Cœnobio iusta seruātibus, sit pax Domini nostri Iesu Christi, quatinus  hic fructum bonæ actionis percipiant,  apud districtum Iudicem præmia æternæ pacis inueniant, Amen.